تورکیه الجزایر-ده‌کی مئشه یانغین‌لاری نتیجه‌سینده اؤلن‌لرله باغلی بو اؤلکه‌یه باش ساغلیغی وئریب.
خاریجی ایشلر ناظیرلیگی‌نین یایدیغی آچیقلامادا "الجزایر-ین بیر چوخ شهرینده داوام ائدن مئشه یانغین‌لاریندا سیویل وطنداش‌لارین و تخلیه عملیات‌لارینا قاتیلان 25 عسگرین حیاتینی ایتیردیگی‌نین کدرله اؤیرنیلدیگی" وورغولانیب.
آچیقلامادا "یانغین‌لاردا حیاتینی ایتیرن‌لره الله‌دان رحمت دیلییر، دوست و قارداش الجزایر خالقینا و حکومتینه باش ساغلیغی وئریریک" ایفاده‌سیندن ایستیفاده ائدیلیب.
قئید ائدک کی، الجزایر حکومتی اؤلکه‌دکی مئشه یانغین‌لاریندا 25-ی عسگر اولماقلا 42 نفرین اؤلدوگونو آچیقلاییب.
